

**РЕПУБЛИКА СРБИЈА**

НАРОДНА СКУПШТИНА

Одбор за дијаспору и Србе у региону

09 Број: 06-2/106-22

6. септембар 2020. године

Б е о г р а д

**З А П И С Н И К**

ПРВЕ СЕДНИЦЕ ОДБОРА ЗА ДИЈАСПОРУ И СРБЕ У РЕГИОНУ,

ОДРЖАНЕ 5. СЕПТЕМБРА 2022. ГОДИНЕ

Седница је почела у 13,00 часова.

Седници је у складу са чланом 25. став 2. Пословника Народне скупштине председавао најстарији народни посланик, Момчило Вуксановић.

Седници су присуствовали чланови Одбора: Милица Ђурђевић Стаменковски, Милимир Вујадиновић, Сања Лакић, Миодраг Линта, Родољуб Станимировић, Александар Чотрић, Радован Тврдишић, Никола Бокан, Игор Брауновић, Јелена Милошевић, Душан Радосављевић, мр Иван Костић.

 Седници су присуствовали и др Угљеша Мрдић, заменик одсутног члана Душана Марића и Ивана Парлић, заменик одсутног члана Стефана Јовановића.

 Седници није присуствовала члан Одбора Јасмина Каранац.

 Председавајући је сагласно члану 80. став 1. Пословника Народне скупштине констатовао да је у сали присутно петнаест чланова Одбора и да постоји кворум за рад и одлучивање, након чега се прешло на рад према утврђеном

Д н е в н о м р е д у:

 1. Избор председника Одбора;

 2. Избор заменика председника Одбора.

**Прва тачка дневног реда –** Избор председника Одбора

Момчило Вуксановић, члан Одбора, предложио је народну посланицу Милицу Ђурђевић Стаменковски за председницу Одбора.

У дискусији су учествовали: мр Иван Костић, Милимир Вујадиновић, Ивана Парлић, Душан Радосављевић, др Угљеша Мрдић.

 Одбор је једногласно (петнаест гласова „за“) изабрао Милицу Ђурђевић Стаменковски за председницу Одбора за дијаспору и Србе у региону.

Милица Ђурђевић Стаменковски, председница Одбора, захвалила је на указаном поверењу и преузела председавање седницом. У кратком обраћању присутнима, изразила је очекивање да ће Одбор заједничким радом свих својих чланова наставити са добром праксом и превазићи досадашње резултате. Нагласила је да је Одбор за дијаспору и Србе у региону стратешки важан одбор посвећен једном од најзначајнијих државних питања. Похвалила је досадашњи рад Управе за сарадњу са дијапором и Србима у региону и истакла да су Срби у региону и дијаспори важан сегмент економског, политичког, демографског, националног питања.

**Друга тачка дневног реда -** Избор заменика председника Одбора

 Милица Ђурђевић Стаменковски, председница Одбора, предложила је народног посланика Милимира Вујадиновића за заменика председника Одбора.

 У дискусији је учествовала Сања Лакић.

Одбор је већином гласова (четрнаест гласова „за“, један глас „против“) изабрао Милимира Вујадиновића за заменика председника Одбора за дијаспору и Србе у региону.

Седница је завршена у 13,55 часова.

 СЕКРЕТАР ОДБОРА ПРЕДСЕДНИК ОДБОРА

 Горица Дуркалић Милица Ђурђевић Стаменковски